ફિલ્મના ડિરેક્ટર ઈશાન રાંદેરિયા કહે છે કે, રવિવારે મોડી રાતે મને ખબર પડી કે ફિલ્મ ઓનલાઈન લીક થઈ ગઈ છે અને વીડિયો 2 કલાકથી વધારે લાંબો છે. એટલે કે લગભગ આખી ફિલ્મ જ લીક થઈ હતી. રેકોર્ડિંગ મોબાઈલ ફોનમાં કરવામાં આવ્યુ હતું. બની શકે કે કોઈને આ ફિલ્મ એટલી બધી ગમી હોય કે તે વ્યક્તિ ઈચ્છતી હશે કે બીજા ઘણાં લોકો આ ફિલ્મ જુએ. પરંતુ આમ કરનારે એક વાર પણ વિચાર નહીં કર્યો હોય કે આનાથી ફિલ્મના બોક્સ ઓફિસ કલેક્શનને કેટલું નુકસાન થશે.